

|  |  |  |
| --- | --- | --- |
|  |  **Številka:**  |  |
| **Datum:** | **17. 5. 2016** |
|  |

**ZAPIS 6. REDNE SEJE POSLOVODNEGA ODBORA FVV**

Seja Poslovodnega odbora FVV je bila v torek, 17. maja 2016, ob 10.20 v senatni sobi FVV.

Prisotni člani: dr. Sotlar, Podlogar, Lunežnik, Lesar.

Odsotni: dr. Meško, dr. Tičar, dr. Flander.

Na seji so bili prisotni 4 člani Poslovodnega odbora FVV. Seja je bila sklepčna.

Predlagan je bil naslednji dnevni red:

1. Pregled zapisnika zadnje redne in korespondenčne seje PO
2. Finance: trenutno finančno stanje FVV
3. Šolnine FVV za študijsko leto 2016/2017
4. Razno

Predlagan dnevni red je bil soglasno sprejet.

**AD 1**

Dekan izr. prof. dr. Andrej Sotlar je na kratko podal pregled vsebine zapisnika zadnje redne seje Poslovodnega odbora FVV z dne 5. 4. 2016 ter korespondenčne seje z dne 12. 4. 2016. Na zapisnika ni bilo podanih pripombe. Soglasno je bil sprejet sklep:

**SKLEP 1:**

*Člani Poslovodnega odbora FVV potrjujejo vsebino zapisnika redne seje Poslovodnega odbora FVV z dne 5. 4. 2016* *ter korespondenčne seje z dne 12. 4. 2016.*

**AD 2**

**Finance: trenutno finančno stanje FVV**

Vodja računovodstva mag. Nina Kržič je predstavila trenutno finančno stanje na računu FVV UM. Študenti redno plačujejo obroke za plačilo šolnin. Po razpravi je bil sprejet sklep:

**SKLEP 2:**

*Člani Poslovodnega odbora so se seznanili s trenutnim finančnim stanjem FVV.*

**AD 3**

**Šolnine FVV za študijsko leto 2016/2017**

V skladu z navodili Univerze v Mariboru in Cenikom UM, ki ga je sprejel UO je pripravljen predlog šolnin za študente FVV za študijsko leto 2016/2017. Podan je bil predlog, da višina šolnin ostane enaka kot v preteklih letih. Predlog višine šolnin in izračun cen študijskih programov so člani Poslovodnega odbora prejeli v gradivu za sejo. Študentski svet FVV je že podal soglasje na predlagano višino šolnin. Soglasno je bil sprejet sklep:

**SKLEP 3:**

*Poslovodni odbor FVV potrjuje predlog višine šolnin za študij na FVV UM za študijsko leto 2016/2017, kot je bilo posredovano v predlogu.*

**AD 4**

**Razno**

Dekan je odprl vprašanje morebitne uvedbe odbitne franšize v primeru, ko zaposleni FVV poškodujejo opreme fakultete, ki jo uporabljajo. Postavil je tudi vprašanje možnosti, da delavec sam krije stroške popravila opreme, ki jo je poškodoval, v primerih, ko zavarovalnica ne krije nastale škode.

Glede na to, da na seji niso prisotni vsi člani Poslovodnega odbora, je bilo dogovorjeno, da se razprava o navedenem prestavi na naslednjo sejo.

Seja je bila zaključena ob 10.45.

Zapisala:

Anja Lesar

 Izr. prof. dr. Andrej Sotlar

 DEKAN